### Beslutningstema

I denne sag skal besluttes, om Tønder Kommune skal udbyde en grund til salg i offentligt udbud, under hvilke vilkår og til hvilken mindstepris.

### Sagsfremstilling

Afdelingen Ejendomme har fået en henvendelse, om kommunen vil sælge en grund, matr. 1032 [adresse], beliggende i et parcelhusområde på hjørnet mellem [adresse] og Højvang i [adresse].

Grunden er 900 m². I dag ligger den som en græsplæne, der vedligeholdes af Tønder Kommune.

Matr. 1032 [adresse] ligger i landzone og er ikke omfattet af en lokalplan. I kommuneplanrammen er området udlagt til beboelse.

Der er ingen grundejerforening i området, så der er lavet en nabohøring af de nærmeste naboer til matr. 1032 Tobias Jacobsen. Ved nabohørings fristens udløb er der ikke indkommet nogen bemærkninger.

Hvis grunden sælges til boligformål, kræver dette en landzonetilladelse.

Arealet skal jf. udbudsbekendtgørelsen sælges i offentligt udbud til markedsprisen. Tønder Kommune har parcelhusgrunde til salg på [adresse] i [adresse]. Mindsteprisen for disse grunde er 30 kr. pr. m² inkl. moms. Da matr. 1032 [adresse] ligger i nærheden af grundene på [adresse] og er nogenlunde på samme størrelse, vurderes markedsprisen for matr. 1032 Tobias Jacobsen, at være den samme, nemlig 30 kr. pr. m² inkl. moms, i alt 27.000 kr. inkl. moms.

Matr. 1032 er dog ikke byggemodnet. Det vil sige, at der ikke er stik til de forskellige forsyningsselskaber. Køber skal sørge for dette og betale tilslutningsbidrag til forsyningsselskaberne. Matr. 1032 Tobias Jacobsen er i tingbogen sammatrikuleret med matr. 410 [adresse], så der kommer en udgift til arealoverførsel/udstykning af grunden. Det er også køber, der skal afholde denne udgift.

### Økonomi

Et salg vil give en indtægt på 27.000 kr. inkl. moms - 21.600 kr. ekskl. moms.

### Lovgrundlag

Udbudsbekendtgørelsen, Planloven, Den Kommunale Styrelseslov §68, stk. 1 og Kommunalfuldmagtsreglerne.

### Direktionen indstiller,

|  |  |
| --- | --- |
| at | matr. 1032 Tobias Jacobsen udbydes offentligt til salg til en mindstepris på 27.000 kr. inkl. moms, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 23. august 2023, pkt. 23:

Indstillingen anbefales.

Sonny Schultz og Tage Nilsson deltog ikke i mødet.

### Beslutning

Indstillingen godkendt.